Opdateret: Manden er fundet i god behold, oplyser Nordjyllands Politi. Nordjyllands Politi var tirsdag formiddag i gang med en eftersøgning af en ældre mand, der var blevet væk i Aars. Derfor udsendte Nordjyllands Politi en efterlysning af manden, som kort efter blev fundet i god behold i Farsø. Manden havde mandag været på besøg i centrum af byen og skulle gå omkring 500 meter til det plejecenter, han for ikke så længe siden er flyttet ind på. - Den 65-årige mand kunne ikke tage vare på sig selv, og da han klokken 07 i morges ikke var kommet tilbage til plejecenteret, blev der slået alarm, fortalte vagtchef Jesper Sørensen fra Nordjyllands Politi, da efterlysningen blev sendt ud via Twitter. Politiet sendte hundepatruljer til stedet, som ledte efter manden, og man placerede en indsatsleder i byen, der stod for at koordinere eftersøgningen.

Opsummering:
Kort efter efterlysning blev sendt ud, blev 65-årig mand fundet i god behold.